Diari Oficial de la Generalitat Valenciana


Sumari del DOGV 4692, del 16-02-2004 (2004/1116)

RESOLUCIÓ de 15 de desembre de 2003 de la directora general de Planificació i Ordenació Territorial per la qual s'esmenen les deficiències a què es refereix l'acord de la Comissió Territorial d'Urbanisme de 28 de juliol de 2003 i es declara definitivament aprovada la modificació núm. 14 de les normes subsidiàries de Venta del Moro.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4692

Data del DOGV
:   16-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1116


Data del document
:   15-12-2003

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Venta del Moro
    * pla d'urbanisme

RESOLUCIÓ de 15 de desembre de 2003 de la directora general de Planificació i Ordenació Territorial per la qual s'esmenen les deficiències a què es refereix l'acord de la Comissió Territorial d'Urbanisme de 28 de juliol de 2003 i es declara definitivament aprovada la modificació núm. 14 de les normes subsidiàries de Venta del Moro. [2004/1116]
  
Després d'esmenar les deficiències a què es refereix l'acord de la Comissió Territorial d'Urbanisme de 28 de juliol de 2003, que afecta a la modificació núm. 14 de les normes subsidiàries de Venta del Moro, i de conformitat amb el que ordena la resolució de la directora general de Planificació i Ordenació Territorial de data 15 de desembre de 2003, per la qual es declara definitivament aprovada la dita modificació de les normes subsidiàries, es procedeix a la publicació del citat acord:
  
?La Comissió Territorial d'Urbanisme de València, en sessió celebrada el 28 de juliol de 2003, va adoptar el següent acord:
  
Vist l'expedient remés per l'Ajuntament de Venta del Moro referit a la modificació núm. 14 de les normes subsidiàries, i de conformitat amb els següents,
  
Antecedents de fet
  
Primer. El projecte es va sotmetre a informació pública mitjançant acord del ple municipal, en sessió celebrada el dia 28 de febrer de 2003. Després del pertinent període d'informació pública (DOGV núm. 4458, de data 12/04/03 i anunci en el diari Levante, de data 10/03/03) en el qual no es van presentar al·legacions, es va aprovar provisionalment pel mateix òrgan amb data 16 de març de 2003. El projecte es va rebre en aquest Servei Territorial el 16/05/03.
  
Segon. El projecte consta de memòria justificativa i text modificat de les ordenances (article 62).
  
Tercer. La modificació té per objecte donar solució a les deficiències observades en les normes urbanístiques de les normes subsidiàries, que no permeten en sòl no urbanitzable de protecció ecològica, forestal i paisatgística, les infraestructures necessàries per a acomplir els usos permesos pel planejament municipal.
  
El present document pretén possibilitar en els tres tipus de protecció, en condicions molt restrictives, la realització d'instal·lacions i construccions o obres que permeten desenvolupar les activitats permeses en cada una d'aqueixes categories (agricultura, ramaderia, pesca, caça o recreació en la naturalesa), amb un mínim d'infraestructura (aspecte prohibit en l'actual normativa).
  
- Per a això es modifica la redacció de l'article 62 (s'elimina la referència a què en sòl no urbanitzable de protecció ecològica els usos permesos no necessiten de cap tipus d'infraestructura) i es modifiquen les condicions d'edificació per al sòl no urbanitzable protegit, regulades en l'article 75 de les normes urbanístiques, text que amb la modificació es buida de contingut per als sòls objecte de la modificació ja que s'inclou el seu nou règim en l'article 62, i respecte de la resta de sòls protegits manca d'operativitat.
  
La redacció parcial de l'article 62 estableix el següent règim per al sòl no urbanitzable de protecció ecològica, forestal i paisatgística:
  
?...En els sòls amb categoria de protecció ecològica, forestal i paisatgística es podran realitzar instal·lacions i construccions o obres necessàries per a la seua millor conservació i per al gaudi públic compatible amb els especials valors justificatius de la seua especial protecció.
  
Les instal·lacions i construccions o obres en sòls amb la categoria de protecció ecològica, forestal i paisatgística s'ajustaran a les següents condicions:
  
1. Parcel·la mínima: 50 hectàrees.
  
2. El coeficient d'edificabilitat màxima serà de 0,0003 m²t/m²s
  
3. L'altura màxima : dues plantes, 6,5 m.
  
4. Separació a límits: 20 m mínim.
  
5. Índex d'ocupació de parcel·la:0,03%-
  
Quart. En data 16 de juliol de 2003 es va sol·licitar informe a la Conselleria d'Agricultura.
  
Cinqué. Venta del Moro compta amb normes subsidiàries de planejament, aprovades definitivament per la Comissió Territorial d'Urbanisme en data 26 de gener de 1988.
  
Sisé. La Comissió Informativa de la Comissió Territorial d'Urbanisme de València, en sessió celebrada el 23 de juliol de 2003, va emetre informe relatiu al projecte que ens ocupa, complint així el que preceptua l'art. 11 del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, conforme al que estableix l'article 38, de la Llei 6/1994, de 15 de novembre, de la Generalitat Valenciana, reguladora de l'activitat urbanística.
  
Segon. La documentació està completa a l'efecte del compliment del que preceptua l'article 27 de la LRAU.
  
Tercer. La modificació planteja la possibilitat de realitzar instal·lacions i construccions o obres en sòl no urbanitzable protegit i estableix les condicions d'edificació. No obstant això, la redacció de l'article 62 és ambigua i no permet, en aquest punt, determinar amb claredat quin tipus d'edificacions es permetrien respecte de les previstes en la legislació del sòl no urbanitzable (Llei 4/92, de 5 de juny i modif. per Llei 2/97, de 13 de juny) quan es refereix, per exemple, en els usos permesos a ?activitats forestals o a la caça, pesca o recreació en la naturalesa?; tampoc es justifica la necessitat de permetre instal·lacions compatibles amb els usos agrícoles o ramaders en sòl no urbanitzable de protecció ecològica respecte de la possibilitat existent en sòl classificat com no urbanitzable d'ús comú o genèric. Tot això sense perjudici del que determine l'informe de la Conselleria d'Agricultura.
  
Quart. Observacions: les referències en el text de l'article 62 al Ministeri d'Agricultura s'entendran a la Conselleria d'Agricultura.
  
Cinqué. La Comissió Territorial d'Urbanisme, a proposta de la directora general de Planificació i Ordenació Territorial, segons títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, és l'òrgan competent per a emetre dictamen resolutori sobre l'aprovació definitiva de les modificacions de normes subsidiàries de municipis de menys de 50.000 habitants, de conformitat amb el que disposen els articles 55.1 i 39, per remissió de la Disposició Transitòria Setena, de la Llei reguladora de l'activitat urbanística, en relació amb els articles 9.1 i 10.a) per remissió del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió celebrada el 28 de juliol de 2003, acorda: supeditar la modificació núm. 14 de les normes subsidiàries de Venta del Moro fins que s'esmenen les deficiències indicades en el fonament de dret tercer, que en síntesi es refereixen a la concreció de les instal·lacions i obres que es permeten per als usos establerts en sòl no urbanitzable protegit.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 8.b) del Decret 77/1996, de 16 d'abril, del Govern Valencià, pel qual s'aprova el Reglament dels òrgans urbanístics de la Generalitat Valenciana atribueix a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que estableix l'article 41 de la Llei reguladora de l'activitat urbanística i en relació amb el Decret 81/2003, de 27 de juny, del Consell de la Generalitat.
  
Contra el present Acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present notificació.
  
Tot això sense perjudici que es puguen exercir qualsevol altre recurs o acció que estime oportú.-
  
Amb data 9 de desembre de 2003 pels serveis tècnics del Servei Territorial de Planificació i Ordenació Territorial és examinada la documentació presentada per l'Ajuntament de Venta del Moro el 12 de novembre de 2003 i s'informa favorablement aquesta, i es considera acomplert l'acord de la Comissió Territorial d'Urbanisme de València de data 28 de juliol de 2003.
  
Vistos la legislació urbanística aplicable, com també la Llei de règim jurídic de les administracions públiques i del procediment administratiu comú i la resta de preceptes de concordant aplicació,
  
La directora general de Planificació i Ordenació Territorial considera aprovada definitivament la modificació núm. 14 de les normes subsidiàries de Venta del Moro.
  
Contra la present Resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de recepció de la present publicació.
  
Tot això sense perjudici que es puguen exercir qualsevol altre recurs o acció que estime oportú.